## Συντελεστές

Οργανισμός:
Ελληνική Εταιρεία Επιστημόνων και Επαγγελματιών Πληροφορικής και Επικοινωνιών (ΕΠΥ)

Ημερομηνία Συνεισφοράς: 05/2025

Έκδοση: Version 2.5

# Τα Ρομπότ στην Αρχαιότητα

Τα Ρομπότ Στην Αρχαιότητα H Aυτόματη Θεραπαινίς Η αυτόματη υπηρέτρια ρομπότ του Φίλωνα του Βυζαντίου ήταν ένα από τα πρώτα ρομπότ στην ιστορία, φτιαγμένο τον 3ο αιώνα π.Χ. Είχε τη μορφή μιας γυναίκας σε φυσικό μέγεθος που κρατούσε μια κανάτα με κρασί. Όταν ο επισκέπτης τοποθετούσε ένα κύπελλο στο αριστερό της χέρι, η ρομποτική υπηρέτρια άρχιζε να ρίχνει κρασί, και στη συνέχεια, αν χρειαζόταν, νερό για να το αραιώσει. Στο εσωτερικό της υπηρέτριας ρομπότ υπήρχαν δύο ξεχωριστά δοχεία, το ένα γεμάτο με κρασί και το άλλο με νερό. Όταν ο επισκέπτης έβαζε το κύπελλο στην παλάμη της, το χέρι της κατέβαινε και αρχικά έτρεχε κρασί από την κανάτα. Μόλις το κύπελλο γέμιζε μέχρι τη μέση, το χέρι της κατέβαινε λίγο ακόμη, σταματούσε η ροή του κρασιού και άρχιζε να τρέχει νερό. Όταν το κύπελλο γέμιζε πλήρως, η ροή του νερού σταματούσε. Αν ο επισκέπτης αφαιρούσε το κύπελλο σε οποιαδήποτε στιγμή, το χέρι της ανέβαινε και σταματούσε τη ροή, είτε ήταν κρασί είτε νερό. Αυτό το αρχαίο ρομπότ μπορούσε να λειτουργεί εντελώς αυτόματα, αναγνωρίζοντας πότε έπρεπε να γεμίσει το κύπελλο και πόσο κρασί ή νερό χρειαζόταν, προσφέροντας έτσι στον επισκέπτη το ακριβές μείγμα που επιθυμούσε. Αναφορές: Μουσείο αρχαίας τεχνολογίας eureka: επιστήμη, τέχνη και τεχνολογία των αρχαίων ελλήνων
Πλήρης προβολή